नई दिल्ली: देश में 2017- 18 में प्रत्यक्ष विदेशी निवेश (एफडीआई) करीब 3 प्रतिशत बढ़कर 61.96 अरब डॉलर पर पहुंच गया। सरकार के कारोबारी माहौल में सुधार और एफडीआई नीतियों को उदार बनाने के चलते यह वृद्धि हासिल की गई। औद्योगिक नीति एवं संवर्धन विभाग (डीआईपीपी) के सचिव रमेश अभिषेक ने यह जानकारी दी है। इसमें इक्विटी निवेश , पुनर्निवेश की गई आय और अन्य पूंजी शामिल है। इससे पिछले वित्त वर्ष (2016-17) में देश ने 60 अरब डॉलर का विदेशी निवेश आकर्षित किया था।